От 1919 година при правителството на БЗНС е окръжен организатор на БЗНС в Петрички окръг. В 1922 година влиза в конфликт с ВМРО. Поддържа контакти с пълномощника на БКП Асен Хадживасилев. Заради зачестилите убийства от страна на ВМРО, Велев бяга в София, където го заварва се включва в сформираните оранжеви групи за борба против ВМРО. С една оранжева група тръгва от Пазарджик за Неврокоп. При Сатовча водят успешно сражение с чета на ВМРО, след което продължават към Неврокоп, където ги обезоръжава войскова част. Велев заминава за София, където го заварва Деветоюнският преврат. Арестуван е от дейци на ВМРО, отведен в Свети Врач и след едноседмични мъчения е екзекутиран край Струма, като тялото му е хвърлено в реката.